ДУНЕЙМ ЩЫХЪЫБАРХЭР
Нобэ
♦Латвием и къалащхьэ Ригэ и махуэщ
♦Индонезие Республикэм и щхьэхуитыныгъэм и махуэщ
♦1771 гъэм Екатеринэ ЕтIуанэм и указкIэ Къэбэрдей цIыхубэм Щытхъу тхылъ къаритащ.
♦1812 гъэм пащтыхь Александр Езанэм урысыдзэм и командующэ нэхъыщхьэу игъэуващ Кутузов Михаил.
♦1903 гъэм Пулитцер Джозеф игъэуващ и цIэр зезыхьэ саугъэт, литературэм, журналистикэм, музыкэм, театрым ехъулIэныгъэшхуэхэр къыщызыхьхэм иратыну. Иджыпсту ар саугъэт нэхъ лъапIэхэм щыхабжэ США-м.
♦1928 гъэм Москва къалэм «Динамо» стадионыр къыщызэIуахащ.
♦1934 гъэм СССР-м и ТхакIуэхэм я зэгухьэныгъэм и япэ съездыр зэхэтащ.
♦1961 гъэм СССР-м къыщызэрагъэпэщащ граждан зыхъумэжыныгъэмкIэ IэнатIэр.
♦1977 гъэм «Арктика» совет мылкъутэ кхъухьыр, зы къэралми апхуэдэ хузэфIэмыкIауэ, ЩIым и Ищхъэрэ полюсым нэсащ.
♦1988 гъэм Ныкъуэдыкъуэхэм я урысейпсо зэгухьэныгъэр къызэрагъэпэщащ.
♦1898 гъэм къалъхуащ совет дзэ къулыкъущIэ, Совет Союзым и Маршал, Словет Союзым тIэунейрэ и ЛIыхъужь Захаров Матвей.
♦1911 гъэм къалъхуащ дунейпсо гроссмейстер, дунейм шахматымкIэ и чемпион Ботвинник Михаил.
♦1922 гъэм къалъхуащ къэрал, жылагъуэ лэжьакIуэшхуэ, Мысырым щыщ адыгэлI, мамырыгъэр хъумэнымкIэ Дунейпсо Ленин саугъэтым и лауреат Хъалид (Жэмбей) Мухьэдин.
♦1928 гъэм къалъхуащ филологие щIэныгъэхэм я доктор, АКъУ-м и профессору щыта, КъШР-м щIэныгъэхэмкIэ щIыхь зиIэ и лэжьакIуэ Тхьэркъуахъуэ Инус.
♦1935 гъэм къалъхуащ урысей актёр, режиссёр, егъэджакIуэ, СССР-м и цIыхубэ артист Табаков Олег.
♦1941 гъэм къалъхуащ урысей актёр, режиссёр, сценарист, жылагъуэ лэжьакIуэ, УФ-м и цIыхубэ артист Губенкэ Николай.
♦1942 гъэм къалъхуащ уэрэджыIакIуэ цIэрыIуэ, СССР-м и цIыхубэ артист Магомаев Муслим.
♦1943 гъэм къалъхуащ США-м щыщ актёр, режиссёр, продюсер, «Оскар» саугъэтыр зыхуагъэфэща Роберт де Нирэ.
♦1946 гъэм къалъхуащ философие щIэныгъэхэм я доктор, КъШКъУ-м и профессор, КъШР-м щIэныгъэхэмкIэ щIыхь зиIэ и лэжьакIуэ, ЩIДАА-м и академик Абдокъуэ Станислав.
♦1952 гъэм къалъхуащ тхыдэ щIэныгъэхэм я доктор, КъБКъУ-м и профессор Куэш Мырзэбэч.
♦1984 гъэм къалъхуащ урысей фигуристкэ, УФ-м спортымкIэ щIыхь зиIэ и мастер, Ванкувер (Канадэ) 2010 гъэм щекIуэкIа щIымахуэ Олимп джэгухэм жэз медаль къыщызыхьа Домнинэ Оксанэ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 – 27-рэ, жэщым градус 18 – 20 щыхъунущ.
Лъэпкъ Iущыгъэ:
Гуащэрэ пэт данэ кIапэ щощIэ.
Зыгъэхьэзырар ЖЬЭКIЭМЫХЪУ Маринэщ.
